laion/Wikipedia-Exotic huggingface dataset:
Tiit Nõges

Tiit Nõges (aastani 1936 Sergei Nõges; 8. juuni 1916 Valmiera, Liivimaa kubermang – 18. märts 1993 Tallinn) oli eesti põllumajandusteadlane. Tiit Nõges oli piiritusemeistri poeg. 1935. aastal lõpetas Nõges Türi Gümnaasiumi, õppis 1935–1950 (vaheaegadega) Tartu Ülikooli põllumajandusteaduskonnas, lõpetas 1950 agronoomina, põllumajanduskandidaat (1971, Eesti TA), väitekiri "Sookultuurniitude tüübid ja nende bioloogilised ning majanduslikud omadused Eesti NSV-s". Nõges oli 1939–1948 Tooma Soouurimis- ja Katseinstituudi (aastast 1946 ENSV TA Taimekasvatuse Instituudi Tooma filiaal) noorem- ja vanemteadur, 1948–50 ENSV TA Maaparanduse ja Sookultuuri Instituudi põllukultuuride osakonna juhataja. Märtsis 1950 (pärast EK(b)P VIII pleenumit) kõrvaldati teadustöölt, oli 1950–1958 Kambja MTJ agronoom, melioraator ja peaagronoom, 1958–1964 EMMI Tooma katsebaasi vanemteadur, 1964–1974 sookultuuri osakonna ja katsebaasi juhataja, 1974–1986 vanemteadur. Tiit Nõgese uurimisvaldkond oli sookultuurniidud – nende eri tüüpide bioloogilised ja agronoomilised omadused, agrotehnika, rajamiseks sobivad seemnesegud ning ristiku kasvatamine eelviljana vähelagundunud turvasmuldade kasutuselevõtmisel. Koostas sookultuurniitude tüpoloogia, töötas välja sookultuurkarjamaadele ja -niitudele sobiva rohttaimede tüübistiku. Üle 80 teadustrükise. Sookultuur. // Maaviljeluse käsiraamat (kaasautor). Tallinn, 1965 Kuivendamise intensiivsuse mõju ristikute kasvatamisel turvasmuldadel. // Rohumaaviljelus V. Tallinn, 1969 1957 Eesti NSV teeneline agronoom Eesti teaduse biograafiline leksikon, 3. köide, lk 24 Eesti teaduse biograafiline leksikon, 3. köide Album Academicum Universitatis Tartuensis 1918–1944. Trt, 1994, III, 242 Eesti Maaviljeluse Instituut 1946–2006. Saku, 2006, 56, 143, 170 Toomre, R. Rohumaaviljeluse teadustöö areng ja selle uurijad Eestis. Tallinn, 1991, 105–107 Käesolevas artiklis on kasutatud "Eesti teaduse biograafilise leksikoni" materjale.
Jaak Nõlvak

Jaak Nõlvak (sündinud 16. juunil 1944 Tallinnas) on eesti geoloog ja paleontoloog. Jaak Nõlvak on muusiku poeg. 1962. aastal lõpetas Nõlvak Tallinna 21. Keskkooli, 1974 TÜ füüsilise geograafia erialal, geoloogiamagister (1992, TÜ), loodusteaduse doktor (2002, TTÜ), väitekiri "Chitinozoan biostratigraphy in the Ordovician of Baltoscandia". Täiendas end Poolas ja Rootsis. Nõlvak oli 1962–74 GI laborant ja insener, seejärel noorem- ja vanemteadur. Jaak Nõlvaku uurimisvaldkonnad on ordoviitsiumi mikropaleontoloogia ja biostratigraafia, sh mitme mikrokivististe rühma (kitiinikud, radiolaarid, lukuta käsijalgsed jt) süstemaatika ja levik Baltoskandia geoloogilistes läbilõigetes. Koostanud kitiinikute levikul põhineva tsonaalse skeemi eri paleokontinentide läbilõigete korreleerimiseks ja ordoviitsiumi geosündmuste dateerimiseks. Osalenud geoloogilistel ekspeditsioonidel Baltimaades, Kamtšatkal, Kesk-Aasias, Mongoolias, Poolas, Norras, Rootsis, Soomes ja USA-s, stažeerinud külalisuurijana Prantsusmaal ja Brasiilias. Harrastab loodusfotograafiat, esinenud näitustega Eestis ja Soomes. Rahvusvahelise Paleosoikumi Palünoloogia Komitee (CIMP) ja Eesti Stratigraafiakomisjoni liige. Eesti Vabariigi teaduspreemia 2001 (kollektiivis). Üle 90 teadustrükise, aimeartikleid. Chitinozoans in biostratigraphy of the northern East Baltic Ashgillian. // Acta Palaeontol. Polonica 25 (1980) Late Ordovician Lingulate Brachiopods from Estonia (kaasautor). // Palaeontol. 37 (1994) Precise chitinozoan dating of Ordovician impact events in Baltoscandia (kaasautor). // J. Micropalaeontol. 15 (1996) Ordovician chitinozoan biozonation of Baltoscandia. // Acta Univ. Carolinae. Geol. 43 (1999) Biological interpretation and paleobiodiversity of a cryptic fossil group: the "chitinozoan animal" (kaasautor). // Geobios 32 (1999); Carbon isotope stratigraphy in the latest Ordovician of Estonia (kaasautor). // Chem. Geol. 175 (2001) Isotoopuuringute tulemusi Eesti paleosoilise arenguloo selgitamisel (Ordoviitsiumi ja Siluri stratigraafia, klimatoloogia ja okeanoloogia) (kaasautor). Eesti Vabariigi teaduspreemiad 2001. Tallinn, 2001 Chitinozoan biostratigraphy in the Ordovician of Baltoscandia. // Tallinn: TTÜ, 2002 Eesti teaduse biograafiline leksikon, 3. köide, lk 24 Eesti teaduse biograafiline leksikon, 3. köide Eesti entsüklopeedia 14, 331 Eesti geoloogia: biograafiline teatmik. Tallinn, 1995, 78 Eesti Vabariigi teaduspreemiad 2001, 52–58 Käesolevas artiklis on kasutatud "Eesti teaduse biograafilise leksikoni" materjale.
Sven Nõmm

Sven Nõmm (sündinud 21. novembril 1973 Leningradis) on eesti matemaatik. Sven Nõmm on teenistujate poeg. Nõmm lõpetas Peterburi 282. Keskkooli, 1995 Peterburi Ülikooli rakendusmatemaatika erialal, oli 2000–2004 Tallinna Tehnikaülikooli ja 2001–2004 Nantes'i Ülikooli doktorant, PhD (loodus- ja täppisteadused, 2004, TTÜ, Nantes'i Ülikool), väitekiri "Realization and identification of discrete-time nonlinear systems" (Tallinn, 2004). Nõmm oli 1999–2001 TTÜ matemaatikainstituudi assistent, 1999–2004 TTÜ Küberneetika Instituudi teadur, 2004– vanemteadur. Sven Nõmme uurimisvaldkonnad on juhtimissüsteemide teooria ja mittelineaarsed juhtimissüsteemid. Esinenud rahvusvahelistel konverentsidel. Rahvusvahelise Automaatjuhtimise Föderatsiooni (IFAC) Eesti Rahvusliku Komitee kontaktisik. Üle 30 teadustrükise. Systems with associative dynamics (kaasautorid R. K. Pearson, Ü. Kotta). // Kybernetika 38 (2002) 5 Classical state space realizability of input-output bilinear models (kaasautorid Ü. Kotta, F. N. Chowdhury). // Int. J. Control 76 (2003) 12 Generalization of transfer equivalence for discrete-time non-linear systems: comparison of two definitions (kaasautorid Ü. Kotta, E. Pawluszewitcz). // Int. J. Control 77 (2004) 8 On realizability of neural networks-based input-output models in the classical state-space form (kaasautorid Ü. Kotta, F.N. Chowdhury). // Automatica 42 (2006), 7 Eesti teaduse biograafiline leksikon, 3. köide, lk 24 Eesti teaduse biograafiline leksikon, 3. köide Sven Nõmm Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.
Toe Nõmm

Toe Nõmm (sündinud 23. septembril 1953 Kavastu külas Tartu rajoonis) on eesti sõjaajaloolane. Toe Nõmm on autojuhi poeg. Ta lõpetas 1972. aastal Jõgeva Keskkooli, 1977. aastal Tartu Riikliku Ülikooli ajaloo eriala. Aastatel 1986–1990 oli Ajaloo Instituudi aspirantuuris. Nõmm oli ajalooõpetaja, 1978–1982 Paide Koduloomuuseumi kultuurimälestiste kaitse inspektor, 1990–1994 AI nooremteadur sõjaajaloos, 1994– tööl Kaitseministeeriumis, 1996–2010 ? ministeeriumi relvastusbüroo juhataja. Toe Nõmme uurimisvaldkonnad on Eesti sõjavägi, relvastus ja sõjatööstus 1918–40, 22. Eesti territoriaalne laskurkorpus 1940–41, lahingud Eestis 1941 ja 1944, eestlased Saksa sõjaväes 1941–45, Teine maailmasõda, üldine relvastuse areng ja sõjamajandus. Eesti Akadeemilise Sõjaajaloo Seltsi, Eesti Arhivaaride Ühingu, Lähiajaloo Uurimiskeskuse Eestis (S-Keskuse) ja Erna Seltsi liige. Üle 100 teadus- ja aimeartikli sõjaajaloost ja relvastusest, ajalooõpikute kaasautor. Eesti Vabariigi kaitseväest 1939–1940. // Akadeemia (1989) 3 22. Eesti territoriaallaskurkorpus aastail 1940–1941. // TA Toim. Ühisk 39 (1990) 1 Eesti üksustest Saksa sõjaväes. // Akadeemia (1990) 1, 2. trükk: Võitleja (1999) 5–8 Arsenal Tallinn. // Ase-lehti (1992) 1 Eesti kaitsejõudude raadioside. // Tehnika ja Tootmine (1992) 7 Eesti piirikindlustused 1918–1937. // Tehnika ja Tootmine (1992) 8, 9 Valik müüte Nõukogude-Saksa sõja eelloo ja alguse teemal. // Sõdur (1992) 1 Eesti kaitsetööstus. // Tehnika ja Tootmine (1993) 1, 2 Eesti sõjalisest kaitsest 1920. aastate esimesel poolel. // Kaks algust. Tallinn, 1998 Peatükk Eesti elektrotehnika ajaloost: Karl Papello – 110. // Tehnikamaailm (2000) 6 Browning 1903 ja Eesti sõjaväepüstolid 1918–1940. // Laidoneri Muuseumi aastaraamat 2001 (2002) Arsenali püstolkuulipildujad. // Laidoneri Muuseumi aastaraamat 2002 (2003) Eesti tankitõrje 1940. aastani. // Laidoneri Muuseumi aastaraamat 2003 (2004) Eesti sõjaväe varustus, sõjatööstus ja relvastuspoliitika. // Sõja ja rahu vahel. I kd. Tallinn (2004) Eriüksuste tapariistad. [Vene eriüksuste relvad.] // Tehnikamaailm (2006) 1 Korpusepoisid. Eesti sõjamehed 22. Eesti territoriaalkorpuses ja 8. eesti laskurkorpuses Teises maailmasõjas aastatel 1940–45 (kaasautor). Tallinn, 2007 2006 Valgetähe V klassi teenetemärk Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013, lk. 24 Jõgeva Keskkooli vilistkaste nimekirjad. Jõgeva Põhikooli veebisait. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Uno Nõmm

Uno Nõmm (4. mai 1930 Tallinn – 16. detsember 1988 Tartu) oli Eesti füüsik. 1949. aastal lõpetas Nõmm Tartu Elektromehaanika Tehnikumi linnade elekterside erialal, 1955 Tartu Ülikooli füüsika osakonna. 1955–58 oli ta TÜ aspirant, 1964 kaitses samas füüsika-matemaatikakandidaadi kraadi (väitekiri "Комплексное исследование фотоэлектрических и люминесцентных явлений в кристаллофосфорах типа ZnS"). Nõmm oli 1949–1951 Tartu Kalakombinaadi raadiojaama juhataja, 1957–1965 TÜ eksperimentaalfüüsika kateedri assistent, 1965–1967 vanemõpetaja, 1967–1988 dotsent, 1968–1970 ka kateedri juhataja. Ta luges pinna- ja pooljuhtide füüsikat, mikroelektroonikat ja tahke keha füüsikat ning koostas õppevahendeid. Uno Nõmme uurimisvaldkonnad olid fotoluminestsents, fotoelektrilised nähtused ja pinnafüüsika. Ta avaldas ligi 50 teadustrükist. "О конденсаторном методе определения знака носителей фототока в кристаллофосфорах" (kaasautor). Изв. АН СССР, Физ. 21 (1957) "Автоматический спектрограф на базе монохроматора УМ-2" (kaasautor). Тр. ИФА АН ЭССР 17 (1961) 120 "Релаксация фотопроводимости и люминесценции фосфорых ZnS.CdS-Cu" (kaasautor). Тр. ИФА АН ЭССР 18 (1962) "Индуцированное возбуждающим излучением поглощение и действие ИК подсветки на фосфоры типа ZnS-Cu" (kaasautor). Изв. АН ЭССР 19 (1970) "Pooljuhtide füüsika" Tartu, 1978 "Природа люминесценцим самоактивированных и активированных медью кристаллофосфорах типа сульфида цинка" Трт, 1980 "Некоторые вопросы физики поверхности полупроводников" Трт, 1984 "Elektronide olekud kristalli perioodilises väljas" Tartu, 1988 "Eesti teaduse biograafiline leksikon", 3. köide, lk 24 "Eesti teaduse biograafiline leksikon", 3. köide "Tartu Riikliku Ülikooli õppe-teaduskoosseisu biobibliograafia nimestik 1944–1980" Trt, 1987, I kd, lk 275–276; II kd, lk 117 "Eesti entsüklopeedia" kd 14, lk 332 "Uno Nõmm [In memoriam]" // Edasi (1988) XII Käesolevas artiklis on kasutatud "Eesti teaduse biograafilise leksikoni" materjale.
Asendustaastamine

Asendustaastamine (inglise compensatory mitigation) on hävinud või tugevasti kannatanud populatsiooni või elupaiga asendamine uuega kuskil mujal. Üks võimalikest keskkonnamõju hinnangutes nõutavatest "leevendavatest meetmetest". Asendusbiotoop Primack, R. P., Kuresoo, R. & M. Sammul, 2008. Sissejuhatus looduskaitsebioloogiasse. Tartu: Eesti Loodusfoto, lk 365
Ukuaru (film)

"Ukuaru" on aastal 1973 Veera Saare romaani "Ukuaru" järgi valminud film. Filmi tunnusmuusika on Arvo Pärti loodud "Ukuaru valss". Film kogus esimesel linastusaastal Eesti kinodes üle 170 000 vaataja. Elle Kull – Minna Lembit Ulfsak – Aksel Velda Otsus – Minna ema Jüri Järvet – Minna isa Antanas Barčas – Keldriaugu peremees Karla Andrus Klooster – Keldriaugu peremehe poeg Malle Koost – Loreida Helene Viir – Aksli ema Oskar Liigand – Aksli isa Heino Mandri – metsahärra Astrid Lepa – Loreida ema Tõnu Saar – Artur Kiisler, Vilja (24. märts 2023). "Vabastage Leida Laius!". Eesti Päevaleht. Vaadatud 24. märtsil 2023. Eero Epner. Lembit Ulfsak. Tallinn, 2022, Lk. 179 https://web.archive.org/web/20130707062124/http://www.tallinnfilm.ee/index.php?page=117&product_id=187&action=show_product_details https://web.archive.org/web/20230324090811/https://www.filmi.ee/filmid/filmide-list/otsi/384
Öö varjud (film)

"Öö varjud" on 2012. aastal valminud ameerika õuduskomöödiafilm, mis põhineb aastatel 1966–1971 loodud samanimelisel gooti õudusseriaalil. Filmi režissöör Tim Burton ja peaosatäitja Johnny Depp on mõlemad samanimelise kultusseriaali fännid. "Öö varjud" oli produtsendi Richard Zanucki viimane film. Ta suri 79-aastaselt 13. juulil 2012. Ühtlasi oli see Jonathan Fridi viimane film. Ta suri 77-aastaselt 14. aprillil 2012. Seriaalis oli ta mänginud peategelast Barnabas Collinsit, aga filmis oli tal pisiroll. Ametlikult esilinastus oli 11. mail 2012 USA-s, kuigi mitteametlikult näidati seda juba 10. mail. Depp mängib 200-aastast vampiiri Barnabas Collinsit, kes on vangistatud kirstu. Ta avastatakse ja vabastatakse. Seejärel läheb ta tagasi oma kunagisse kodumajja, mis on säilinud. Seal elavad tema järeltulijad, kes moodustavad probleemse perekonna. Selle moodustavad perekonnapea, keda mängib Michelle Pfeiffer, tema tütar, vend ja vennapoeg. Collins avastab, et linna peamine äriettevõte, mis kunagi kuulus Collinsitele, on üle läinud tema armukadeda kunagise armastatu Angelique Bouchardi kätte. Bouchard on ise vampiir ja selletõttu surematu ning just tema muutiski Collinsi vampiiriks ja laskis ta sajanditeks kirstu aheldada. Bouchard püüab Collinsit algul võrgutada ja kui see ei õnnestu, siis ta hävitada. Filmis on suur hulk statiste. Peamiselt mängivad nad linnarahvast. Pisiroll on mitmel seriaali "Öö varjud" või kahe selle põhjal varem, 1970 ja 1971 tehtud mängufilmi kunagisel näitlejal. Seal on näha Jonathan Fridi, kes seriaalis mängis Barnabas Collinsit, Kathryn Scotti, kes mängis tema armastatuid Josette du Presi ja Maggie Evansit, Lara Parkerit, kes mängis Angelique'i, ning David Selbyt, kes mängis Quentin Collinsit. Näha on ka Alice Cooperit, keda Barnabas peab naisvampiiriks. Film läks maksma 150 miljonit USA dollarit. Kinode kassades tõi ta sisse 238,7 miljonit dollarit, neist USA-s ja Kanadas kokku 79,7 miljonit. Paljudes maailma riikides oli "Öö varjud" kassasissetuleku poolest aasta teine film (esimene oli "Tasujad"). "Öö varjud" sai kriitikutelt lahknevaid arvamusi. Filmiarvustusi koguv sait Rotten Tomatoes andis filmile 218 arvustuse põhjal kümnepallisüsteemis hindeks 5,3 ja kahepallisüsteemis 38% "mäda". Arvustajad on kiitnud filmi visuaalset poolt, näitlejate tööd ja hästi välja mõeldud tegelaskujusid, aga laitnud režissööritööd ja sündmustikku. Metacritic andis filmile 42 arvustuse põhjal hindeks 55%. Mõned kriitikud on tundnud, et film ei suuda püsida kindlas žanris, vaid on vahepeal rohkem draamafilm, siis jälle komöödia- või õudusfilm, teistele on selline ebajärjekindlus just meeldinud. Film on püüdnud ka edasi anda seebiooperi tunnet, kuna ta on seriaali põhjal tehtud, ja arvustajad on eri meelt selles, kas see õnnestus. Barnabas Collins – Johnny Depp Elizabeth Collins – Michelle Pfeiffer Dr. Julia Hoffman – Helena Bonham Carter Angelique Bouchard – Eva Green Willie Loomis – Jackie Earle Haley Roger Collins – Jonny Lee Miller Victoria Winters – Bella Heathcote Carolyn Stoddard – Chloë Grace Moretz David Collins – Gulliver McGrath
Arvuti arhitektuur

Arvuti arhitektuur määrab arvuti loogikalise struktuuri ja tööviisi, sealhulgas riistvara ja tarkvara komponentide omavahelised seosed. Eristatakse mitut liiki arvutiarhitektuure: riistvarasüsteemi arhitektuur hõlmab kõiki süsteemi riistvara komponente, kaasa arvatud siinid ja keskprotsessorist väljaspool asuvad komponendid, näiteks graafikatöötlusüksus ja vahetu juurdepääsuga välismälu; käsustiku arhitektuur (ingl instruction set architecture, lühend ISA) on arvuti arhitektuuri see osa, mis liidestab tarkvara riistvaraga; mikroarhitektuur määrab kindlaks andmetöötlus- ja salvestuselementide ja nendevaheliste ühenduste (siinide) topoloogilise teostuse (füüsilise paigutuse) protsessori (mikro)kiibil. Klassikalistest arvutiarhituuridest on tuntud von Neumanni arhitektuur (selle esitas matemaatik John von Neumann 1945. a) ja Harvardi arhitektuur. Nende põhierinevus seisab selles, et esimesel juhul toimub andmete töötlemine ja säilitamine ühises mäluruumis. Seetõttu saab andmeid ja käske edastada keskseadme ja mäluseadme vahel ainult jadamisi, mis vähendab arvuti jõudlust. Harvardi arvutis on andmete ja programmide jaoks eraldi mälud ja siinid, see aga muudab süsteemi keerukamaks. Tänapäeva arvutites on kasutusel mõlemad arhitektuurid kombineeritult. Arhitektuuri mõistet kasutatakse ka seoses protsessori käsusüsteemi ülesehitusega, näiteks ARM-arhitektuur. Informatsiooniarhitektuur IT terministandardi sõnastik Arvo Toomsalu. Arvutiarhitektuurid. Tallinna Tehnikaülikool, 2020
Arvutusjõudlus

Arvutusjõudlus näitab arvutisüsteemi andmetöölemisvõimekust. Peamine arvutusjõudluse määraja on protsessor. Jõudlus sõltub nii protsessori arhitektuurist kui ka taktsagedusest. Arvutusjõudlus on lõplik, s.t protsessor teeb mingi arvu taktide kohta mingi hulga operatsioone ja ei ole võimeline seda piiri ületama. Arvutusjõudlust kui ressurssi ei saa hilisemaks kasutamiseks salvestada – protsessor suudab mingi hulga taktide jooksul teha mingi hulga operatsioone. Kui neid operatsioone hetkel ei teostata, siis see ressurss läheb lihtsalt kaotsi. Arvutusjõudlust iseloomustavad mõõtühikud on näiteks taktsagedus ja täidetavate käskude hulk ajaühikus (MIPS-id ja FLOPS-id). Taktsageduse kasutamine erineva arhitektuuriga arvutite jõudluse hindamisel pole kuigi informatiivne, sest erinevate käskude täitmiseks kulub erinev arv taktimpulsse. Seepärast kasutatakse täidetavate käskude arvu ajaühikus. MIPS – million instructions per second 'miljon käsku sekundis'. Kirjeldab, kui palju täisarvudega operatsioone suudab protsessor sekundis täita. FLOPS – floating point operations per second 'ujukomaarvutusi sekundis'. Erinevalt MIPS-ist väljendab protsessori jõudlust ujukomaarvutuste teostamisel. Jõudlus elektrilise võimsusühiku (vati) kohta ajaühikus. FLOPS-e kasutatakse enamasti teadusarvutite võrdlemisel (näiteks koostatakse nende põhjal superarvutite edetabeleid), harilike personaalarvutite puhul pole see näitaja niivõrd oluline – nende puhul on oluline MIPS-ide hulk. Elektri- ja Elektroonikainseneride Instituut (ingl Institute of Electrical and Electronics Engineers, lüh IEEE) ja arvutitehnika assotsiatsioon ACM (ingl Association for Computing Machinery) annavad alates aastast 1987 välja Gordon Belli auhinda, mis on pühendatud arvutusjõudluse tippsaavutustele. Jõudlustest Arvutusjõudlus ja ribalaius: courses.cs.ut.ee/2009/syshald/uploads/Main/loeng03_joudlus.pdf, L.Jesmin, M.Taremaa CNET News: Power could cost more than servers, Google warns ACM Gordon Bell Prize
Sandarakk

Sandarakk on nõrgalt kollaka värvusega klaasjas taimne vaik. Seda saadakse küpressiliste sugukonda kuuluvate okaspuude, eelkõige lõunaküpressi (Callitris, nn Austraalia sandarakk) ja sandarakipuu (Tetraclinis articulata, nn Aafrika sandarakk) koorest. Kuulub keskmise kõvadusega vaikude hulka. Helekollase värvusega, klaasitaoline mass. Sulamistemperatuur on 145–148 °C. On happeline vaik. Kollastub kiiresti. Lahustub täiesti eetris, etanoolis, atsetoonis, õlides. Rasvaste õlidega annab tumepunaseid lakke. Sandarakk sarnaneb omadustelt mastiksiga ja seda kasutatakse seguna. Samuti on kasutatud seguna linaseemneõliga, millele viitavad 12.–15. sajandi kirjalikes allikates säilinud retseptid. Sandaraki kuivamisel tekkiv kile on väga tugev ja seda on kasutatud metallide katmiseks. Vaiku kasutatakse lakitööstuses lakkide ja värnitsate valmistamiseks. Õlilakki on kasutatud paberile, etikettidele ja fotodele läike andmiseks. Kasutatakse ka meditsiinis ja farmaatsias.' EE 8. köide, 1995. "Arhiivikoopia" (PDF). Originaali (PDF) arhiivikoopia seisuga 27. november 2019. Vaadatud 28. novembril 2019.{{netiviide}}: CS1 hooldus: arhiivikoopia kasutusel pealkirjana (link)
Rõngastamine

Rõngastamine on loomade (eriti lindude) märgistamine eesmärgiga saada infot nt nende rände, populatsiooniökoloogia, eluea jm küsimuste kohta. Rõngastamine hõlmab ühtlasi ka vastavat tehnikat ja meetodeid. Esimesed lindude rõngastamised tegi 1899. aastal taani ornitoloog Hans Cristian Cornelius Mortensen. Märgistamine Loomade märgistamine EE 8. köide, 1995. EE 8. köide, 1995.
Ritsiin

Ritsiin on riitsinuse (Ricinus communis) seemnetest eraldatud mürgine valk. Ritsiinil on võime aglutineerida (kleepida) punaliblesid. Ritsiini avastas 1888. aastal Tartus biokeemik Peter Hermann Stillmark. EE 8. köide, 1995. EE 8. köide, 1995.
Dmitri Šostakovitš (laevaklass)

Dmitri Šostakovitš-klassi laevad on parvlaevad, mis ehitati NSV Liidu tellimusel aastail 1980–1986 Poolas Szczecinis asuvas Stocnia Szczecinska im A Warskiego laevatehases Musta Mere Merelaevanduse (vene keeles Черноморское морское пароходство, inglise keeles Black Sea Shipping Company, BLASCO), Eesti Merelaevanduse (vene keeles Эстонское морское пароходство, inglise keeles Estonian Shipping Company, ESCO) ja Kaug-Ida Merelaevanduse (vene keeles Дальневосточное морское пароходство, inglise keeles Far Eastern Shipping Company, FESCO) jaoks. Dmitri Šostakovitš-klassi alused on tuntud ka nime all projekt-492 (vene keeles Б-492). Seitset laeva kasutati reisiliinidel ja kruiisideks. Laevade loetelus on esialgne nimi originaal- ja ladina tähestikus. Hilisemad ümbernimetamised on sulgudes kronoloogilises järjekorras. "Dmitriy Shostakovich (1980) saidil faktaomfartyg.se". Originaali arhiivikoopia seisuga 29.07.2012. Vaadatud 3.08.2013. (rootsi keeles) Дмитрий Шостакович (vene keeles) Osa neist on ümberehitatud kruiisilaevadeks. Георг Отс (до 2002 Georg Ots, до 1992 Георг Отс) (vene keeles)
Kronobioloogia

Kronobioloogia on bioloogia haru, mis uurib organismide elutegevuse rütme – biorütme. Elu rütmiline kulgemine on üks bioloogia põhiseaduspärasusi. Rütmilise elutegevusega reageerib organism ka väliskeskkonnas toimuvatele muutustele. Kronobioloogilised uuringud said alguse prantsuse astronoomi Jean-Jacques d'Ortous de Mairani 1729. aastal tehtud uuringutest, kus ta märkas taimelehtede liikuvuse ööpäevast rütmi, mis ilmnes ka taime pimedas hoidmisel. Biorütmid Kronomeditsiin EE 5. köide, 1990. Pierre Lecomte du Noüy 1937. Biological time.
Mari Nõmmela

Mari Nõmmela (aastani 1969 Mari Männilo, 1971–77 Mari Tähepõld; sündinud 21. septembril 1950 Rakveres) on eesti kunstiajaloolane ja muuseumitöötaja. Mari Nõmmela on õpetaja tütar. 1969. aastal lõpetas Nõmmela Tartu Kunstikooli, 1977 TÜ ajaloo osakonna, kunstiteaduse magister (1993, TÜ), väitekiri "Eesti kunsti retseptsioon Leedus Vilniuse maalitriennaalidel a. 1960–90". Nõmmela oli 1977–96 Tartu Kunstimuuseumi vanemteadur ja 1983–96 ka direktor, 1996– Tartu Laste Kunstikooli õpetaja ning aastast 1998 EPMÜ/EMÜ keskkonnakaitse instituudi maastikuarhitektuuri õppetooli dotsent. Mari Nõmmela uurimisvaldkonnad on Eesti 20. sajandi maalikunst ja Eesti Kultuurkapitali ajalugu. Koostanud ja toimetanud Tartu Kunstimuuseumi näituste katalooge ja kogude teatmikke, toimetanud muuseumi põhikogu kataloogi (Tartu, 1997). Eesti Kunstnike Liidu (1993), Tartu Kunstnike Liidu (1996) ja ICOM-i (International Council of Museums) liige (1993). Tartu maal (1909–1988) Tartu Riikliku Kunstimuuseumi kogudest: [Tartu Kunstimuuseumi püsiekspositsiooni kataloog]. Tartu, 1988 (ka vene keeles) Riikliku kunstitoetussüsteemi loomine Eesti Vabariigis 1919–25. // TPÜ Toimetised A, Humaniora 3 (1995) Eesti kunsti välisnäitused aastail 1926–1939 ja Kultuurkapitali Kujutava Kunsti Sihtkapitali osa nende korraldamisel. // Kunstiteaduslikke uurimusi 11 (2002) Voldemar Vaga "Üldise kunstiajaloo" retseptsioon. // Kunstiteaduslikke uurimusi. Tallinn, 2002 Miks ei järgnenud Alfred Vaga raamatule "Eesti kunsti ajalugu I" teist ja kolmandat osa? // Tuna (2002) 4 Armin Tuulse ja Voldemar Vaga kirjavahetus. // EEA Toim 16 (2002) 9 Uusi andmeid Alfred Vagast. // Aeg ja lugu. Scripta etnologica 5 (2003) Eesti teaduse biograafiline leksikon, 3. köide, lk 24 Eesti teaduse biograafiline leksikon, 3. köide Eesti kunsti ja arhitektuuri biograafiline leksikon. Tallinn, 1996, 347–348 Who’s Who in the World, Who’s Who in America, 1997–2002, 14–19 Käesolevas artiklis on kasutatud "Eesti teaduse biograafilise leksikoni" materjale.